จีนห้ามนักวิทย์มือแต่งยีนทารกทำกิจกรรมทางวิทยาศาสตร์ เดินหน้าสอบพร้อมลงโทษเด็ดขาด
หน่วยงานต่างๆ ในประเทศจีนสั่งระงับให้นักวิทยาศาสตร์ชาวจีนผู้ตัดแต่งพันธุกรรมเด็กทารกกระทำกิจกรรมเกี่ยวกับการทดลองทางวิทยาศาสตร์โดยเด็ดขาดเหอเจี้ยนกุ้ย นักวิจัยชาวจีน ได้ประกาศถึงความสำเร็จในการตัดแต่งพันธุกรรมทารกฝาแฝดเพศหญิง 2 คนเมื่อวันจันทร์ที่ผ่านมา ระบุว่าเป็นการทำให้ยีนตัวหนึ่งที่สร้างทางผ่านของโปรตีนไม่ทำงาน โดยอ้างเจตนาเพื่อไม่ให้เชื้อไวรัส HIV ผ่านเข้าไปได้โดยในวันเดียวกันเขาระบุว่า เมื่อต้นเดือนพฤศจิกายนที่ผ่านมา ลูลู่และนาน่า แฝดผู้หญิงทั้ง 2 คนที่ได้รับการตัดแต่งพันธุกรรมคลอดออกมาพร้อมกับสุขภาพที่แข็งแรงหลังผ่านกระบวนการปฏิสนธิภายนอกร่างกาย และเขามีแผนที่จะติดตามชีวิตของเด็กต่อไปอีก 18 ปีผู้ช่วยศาสตราจารย์จาก Southern University of Science and Technology รายนี้ยังได้เข้าร่วมการประชุมสุดยอดการตัดแต่งพันธุกรรมมนุษย์นานาชาติครั้งที่ 2 ในฮ่องกง ระบุว่าภูมิใจต่อผลงานของตนเองและเชื่อว่าเขากำลังช่วยเหลือคนอื่นอยู่ เนื่องจากบิดาของแฝดคู่นี้มีเชื้อไวรัส HIVอย่างไรก็ตาม เขายังคงปกปิดอัตลักษณ์ของเด็กต่อไป โดยอ้างอิงนโยบายความเป็นส่วนตัวของกรณีที่เกี่ยวข้องกับเอดส์หรือเชื้อ HIVด้านรองรัฐมนตรีกระทรวงวิทยาศาสตร์และเทคโนโลยีจีน สวีหนานผิง เรียกการทดลองนี้ว่าเป็นเรื่องที่รับไม่ได้ และกล่าวอีกว่าเป็นการละเมิดกฎหมายจีนอย่างโจ่งแจ้ง และยังทำลายส่วนสำคัญที่สุดทางจริยธรรมและศีลธรรมไปด้วย กระทรวงวิทยาศาสตร์และเทคโนโลยีได้ออกคำสั่งถึงหน่วยงานที่เกี่ยวข้องเพื่อห้ามไม่ให้นักวิทยาศาสตร์รายนี้และผู้มีส่วนร่วมทั้งหมดทำกิจกรรมทางวิทยาศาสตร์ พร้อมระบุว่าจะมีการลงโทษตามผลการสืบคดีเดวิด ซีรานอสกี เจ้าหน้าที่วารสาร ได้เขียนลงบนสื่อสังคมออนไลน์ว่า เหอเจี้ยนกุ้ยได้เดินทางกลับเซินเจิ้นที่เขาอาศัยอยู่แล้ว และพร้อมที่จะให้ความร่วมมือในการตอบคำถามเกี่ยวกับงานทดลองของเขาอย่างเต็มที่ขณะเดียวกัน สำนักข่าวซินหัวรายงานว่านักวิทยาศาสตร์รายนี้จะถูกสอบสวนโดยหน่วยงานจำนวนมาก รวมถึงกระทรวงวิทยาศาสตร์และเทคโนโลยีและคณะกรรมาธิการสุขภาวะแห่งชาติจีน พร้อมย้ำอีกว่าการกระทำผิดกฎหมายใดๆ ก็ตามจะถูกจัดการอย่างเด็ดขาดละเมิดบรรทัดฐานจริยธรรมอย่างไม่จำเป็นนักวิทยาศาสตร์และนักวิชาการจำนวนมากต่างออกมาโจมตีถึงการทดลองครั้งนี้ โดยย้ำถึงความรุนแรงต่อการละเมิดบรรทัดฐานทางจริยธรรม บางส่วนชี้อีกว่าการทดลองดังกล่าวไม่มีความจำเป็นเลย โดยชายที่มีเชื้อ HIV สามารถใช้เทคโนโลยีทางการแพทย์ที่มีอยู่เพื่อให้มีบุตรที่ปราศจากไวรัสดังกล่าวได้ทางฝ่ายคณะกรรมการจัดงานการประชุมสุดยอดได้ออกแถลงการณ์หนึ่งวันให้หลังว่า การทดลองนี้ไร้ความรับผิดชอบและล้มเหลวที่จะปฏิบัติตามบรรทัดฐานระหว่างประเทศ พร้อมกล่าวอีกว่า หนึ่งในผู้เข้าร่วมการประชุมสุดยอดอย่าง โรบิน โลเวลล์-แบดจ์ นักวิทยาศาสตร์ด้านพันธุกรรมจากสถาบันฟรานซิส คริก ในสหราชอาณาจักร ได้แสดงความกังวลถึงอนาคตของเด็ก และย้ำว่าอัตลักษณ์ของเด็กทั้งคู่จะต้องถูกปิดเป็นความลับ เพื่อไม่ให้พวกเขาเผชิญหน้ากับตราบาปทางสังคมจากเรื่องเอดส์ในจดหมายเปิดผนึกที่ลงนามโดยนักวิทยาศาสตร์มากกว่า 300 คนตั้งคำถามต่อการตัดแต่งพันธุกรรมทารกครั้งนี้ในประเด็นความปลอดภัย เป้าหมายของการวิจัย ประสิทธิภาพ และแสดงความกังขาว่ายังมีการทดลองที่เกี่ยวข้องอื่นอีกหรือไม่ที่ยังไม่ถูกเปิดเผยต่อสาธารณะChinese Academy of Engineering ยังออกแถลงการณ์เมื่อวันพุธที่ผ่านมาเพื่อเรียกร้องให้สังคมช่วยปกปิดตัวตนของเด็กแฝดคู่นี้ พร้อมแสดงความคาดหวังว่าเด็กสองคนนี้จะเติบโตอย่างมีความสุขและแข็งแรงทั้งในเชิงสุขภาพร่างกายหรือจิตใจจากการดูแลที่ดีที่สุดที่สังคมจะมอบให้ได้นอกจากนี้ ศาสตราจารย์ฉิวเริ่นจง จาก Chinese Academy of Social Sciences กล่าวว่าหากแฝดทั้งสองคนถ่ายทอดรหัสพันธุกรรมต่อไป แหล่งรวมพันธุกรรมของมนุษย์อาจได้รับผลกระทบ ฉะนั้นการติดตามชีวิตของเด็กทั้งคู่และทายาทของพวกเธอถือเป็นเรื่องจำเป็นพิสูจน์อักษร: อ้างอิง:
จีนสั่งระงับให้นักวิทยาศาสตร์ชาวจีนผู้ตัดแต่งพันธุกรรมเด็กทารกกระทำกิจกรรมเกี่ยวกับการทดลองทางวิทยาศาสตร์โดยเด็ดขาดเมื่อต้นเดือนพฤศจิกายนที่ผ่านมา ลูลู่และนาน่า แฝดผู้หญิงทั้งสองคนที่ได้รับการตัดแต่งพันธุกรรมคลอดออกมาพร้อมกับสุขภาพที่แข็งแรงหลังผ่านกระบวนการปฏิสนธิภายนอกร่างกาย และเขามีแผนที่จะติดตามชีวิตของเด็กต่อไปอีก 18 ปีรองรัฐมนตรีกระทรวงวิทยาศาสตร์และเทคโนโลยีจีน สวีหนานผิง เรียกการทดลองนี้ว่าเป็นเรื่องที่รับไม่ได้ และกล่าวอีกว่าเป็นการละเมิดกฎหมายจีนอย่างโจ่งแจ้ง และยังทำลายส่วนสำคัญที่สุดทางจริยธรรมและศีลธรรมไปด้วยนักวิทยาศาสตร์และนักวิชาการจำนวนมากต่างออกมาโจมตีถึงการทดลองครั้งนี้ โดยย้ำถึงความรุนแรงต่อการละเมิดบรรทัดฐานทางจริยธรรม บางส่วนชี้อีกว่าการทดลองดังกล่าวไม่มีความจำเป็นเลย โดยชายที่มีเชื้อ HIV สามารถใช้เทคโนโลยีทางการแพทย์ที่มีอยู่เพื่อให้มีบุตรที่ปราศจากไวรัสดังกล่าวได้